ఫానీ డివిలియర్స్

పెట్రస్ స్టెఫానస్ "ఫానీ" డివిలియర్స్ (జననం 1964, అక్టోబరు 13) దక్షిణాఫ్రికా మాజీ క్రికెటర్. 1992 - 1998 మధ్యకాలంలో దక్షిణాఫ్రికా క్రికెట్ జట్టు తరపున 18 టెస్ట్ మ్యాచ్‌లు, 83 వన్డే ఇంటర్నేషనల్స్ ఆడాడు. కుడిచేతి ఫాస్ట్-మీడియం బౌలర్ గా, కుడిచేతి బ్యాట్స్‌మెన్‌గా రాణించాడు.

ప్రస్తుతం అంతర్జాతీయ క్రికెట్ వ్యాఖ్యాతగా పనిచేస్తున్నాడు. ఆస్ట్రేలియా - దక్షిణాఫ్రికా మధ్య జరిగిన 3వ టెస్టు మ్యాచ్‌లో 4వ రోజు రివర్స్ స్వింగ్ కోసం ఆస్ట్రేలియన్ క్రికెట్ జట్టు బాల్ ట్యాంపరింగ్ చేసిన తర్వాత చేసిన మోసాన్ని గుర్తించాడు. మ్యాచ్‌కు వ్యాఖ్యాతలలో ఒకరు, కెమెరా ఆపరేటర్‌లకు వారు మోసం జరిగే అవకాశం ఉందని గమనించాలని సూచించారు.

 క్రికెట్ రంగం 
డివిలియర్స్ 1985-86లో నార్తర్న్ ట్రాన్స్‌వాల్ బి తరపున ఫస్ట్-క్లాస్ క్రికెట్‌లోకి అడుగుపెట్టాడు. తను రెండు ఇన్నింగ్స్‌ల్లోనూ బౌలింగ్ ప్రారంభించాడు, రెండో ఇన్నింగ్స్‌లో 33 పరుగులకు 5 వికెట్లు తీసుకున్నాడు. 1990లో ఇంగ్లీష్ కౌంటీ జట్టు కెంట్ కోసం ఒక సీజన్ కూడా ఆడాడు.

1993-94లో తన 29 సంవత్సరాల వయస్సులో ఆస్ట్రేలియాలో టెస్ట్ పర్యటనకు ఎంపికయ్యాడు.మెల్‌బోర్న్‌లో జరిగిన మొదటి టెస్ట్‌కు ఎంపికయ్యాడు, కానీ సిడ్నీలో జరిగిన రెండో టెస్టులో డివిలియర్స్ టెస్ట్ స్థాయిలో తన సత్తా చాటుకున్నాడు. ఆస్ట్రేలియా విజయానికి కేవలం 117 పరుగులు చేయాల్సి ఉండగా, డివిలియర్స్ 43 పరుగులకు 6 వికెట్లు తీసుకున్నాడు. మ్యాచ్‌లో మ్యాన్ ఆఫ్ ది మ్యాచ్‌గా నిలిచాడు.

 క్రికెట్ తర్వాత 
క్రికెట్ ఆట తరువాత డివిలియర్స్ దక్షిణాఫ్రికాలో టెలివిజన్ వ్యాఖ్యాతగా, కార్పోరేట్ స్పీకర్‌గా కూడా పనిచేశాడు. 1995 సన్ సిటీలో జరిగిన మిస్ వరల్డ్ పోటీలో న్యాయనిర్ణేతగా పనిచేశాడు.

 మూలాలు 

 బాహ్య లింకులు 


వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1964 జననాలు